《寄谢姚孟长太史二首姚长洲人 其二》
明代·邓云霄

持竿晚坐粤江湄，双鲤迢迢入钓丝。书札远烦天上使，炎凉宁似世间儿。

悲歌燕市谁同调，往事吴门忆故知。报道还山人未老，年来频梦采华芝。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。